Juri Grigorovitš

Juri Nikolajevitš Grigorovitš (vene keeles Юрий Николаевич Григорович; sündinud 2. jaanuaril 1927 Leningradis) on vene koreograaf ja ballettmeister. 

Pärast Leningradi Koreograafiakooli lõpetamist 1946. aastal sai Juri Grigorovitšist Kirovi-nimelises Leningradi Akadeemilises Ooperi- ja Balletiteatri balletisolist. Oma esimesed lavastajatööd tegi ta Gorki-nimelises Kultuuripalees 1947. aastal. 1961. aastal sai ta Kirovi teatri ballettmeistriks ja 1964. aastal Moskva Suure Teatri peaballettmeistriks. 

1965. aastal lõpetas ta GITIS-e. 

Ta tegutses alates 1974. aastast ka õppejõuna – aastatel 1974–1988 oli ta professor Leningradi Riikliku Konservatooriumi režiiteaduskonna ballettmeistriosakonnas ja 1988. aastast juhtis ta Moskva Riikliku Koreograafia Instituudi koreograafiakateedrit.

Suures Teatris töötas ta peaballettmeistrina üle 30 aasta (kuni 1995. aastani). Aastatel 1995–2001 töötas ta ballettmeistrina mitmes teatris, ka välismaal. 2001. aastaks taastus tal koostöö Moskva Suure Teatriga, 2008. aastal sai ta selle balletitrupi koosseisuliseks koreograafiks.

Ta on olnud mitme rahvusvahelise ja üleliidulise balletikonkursi žürii esimees. Üks neid konkursse, mille žüriid ta juhib, on 2006. aastal tema eestvedamisel loodud rahvusvaheline konkurss "Maailma noor ballett".

Tunnustus

1966 – Vene NFSV rahvakunstnik
1970 – Lenini preemia
1973 – NSV Liidu rahvakunstnik
1977 – NSV Liidu riiklik preemia
1981 – Usbeki NSV rahvakunstnik
1985 – NSV Liidu riiklik preemia
1986 – sotsialistliku töö kangelane
1995 – Kasahstani teeneline kunstitegelane
1996 – Baškortostani Vabariigi rahvakunstnik
2003 – Kuldne Mask, eripreemia "au ja väärikuse eest"
2004 – valiti Venemaa Kunstide Akadeemia auliikmeks
2017 – Venemaa Föderatsiooni riiklik preemia
2017 – Püha apostli Andreas Esmakutsutu orden (nr 16)

Isiklikku
Tema abikaasa oli baleriin Natalja Bessmertnova (eluaastad 1941–2008).

Viited

Välislingid

Nõukogude Liidu balletilavastajad
Nõukogude Liidu balletitantsijad
Nõukogude Liidu balletipedagoogid
Püha Andreas Esmakutsutu ordeni (Venemaa Föderatsioon) kavalerid
Lenini preemia laureaadid
Sotsialistliku töö kangelased
Venemaa balletilavastajad
Sündinud 1927